Diari Oficial de la Generalitat Valenciana


Sumari del DOGV 9919, del 21-08-2024 (2024/8163)

RESOLUCIÓ de 30 de juliol de 2024, per la qual s'autoritza una transferència de crèdit del capítol 2 al 4 del programa 313C00, Família, infància i adolescència, per a incrementar la línia S0216 de la Vicepresidència i Conselleria de Servicis Socials, Igualtat i Vivenda, per import de 350.000,00 euros (expedient 16.012.24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9919

Data del DOGV
:   21-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8163

CVE
:   CYYT-A-7826-3863

Data del document
:   30-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

La Llei 8/2023, de 27 de desembre, de pressupostos de la Generalitat per a l'exercici 2024, inclou en l'annex de transferències corrents del programa 313C00, Família, infància i adolescència, la línia de concurrència competitiva S0216, Concert social servicis infància i adolescència, la dotació pressupostària de la qual resulta insuficient per a atendre la nova convocatòria de concerts que es té prevista, que implica un increment del nombre d'actuacions dels imports, d'acord amb la proposta de la Direcció General de Família, Infància i Adolescència i Repte Demogràfic.

Per tot l'anterior, es proposa una modificació de crèdit destinada a incrementar la dotació de la línia S0216 en 350.000,00 euros, amb càrrec al crèdit disponible del capítol 2 del mateix programa pressupostari 313C00.

D'acord amb la proposta de la direcció general, el crèdit consignat en la línia esmentada resulta insuficient per a atendre la nova convocatòria de concerts prevista, després de la pròrroga dels concerts en vigor que finalitzen el 13 de desembre de 2024. En este context, la direcció general necessita incrementar el nombre d'actuacions, així com els imports previstos inicialment, a causa dels canvis en la legislació vigent a favor dels drets i garanties de la infància i l'adolescència; per a això s'ha proposat incrementar l’import en 350.000,00 euros que es transferiran del crèdit disponible en el capítol 2 del mateix programa pressupostari, que es planteja amb la modificació pressupostària consistent en la transferència de crèdit del capítol 2 al 4, línia de subvenció S0216, Concert social servicis infància i adolescència, del programa 313C00, Família, infància i adolescència.

El servici de suport a l'emancipació i autonomia personal de persones jóvens extutelades que hagen arribat a la majoria d'edat (oficina mentora) també és una prestació inclosa en l'acció concertada. Respecte a estos concerts s'està finançant íntegrament amb càrrec al pressupost del programa 313C00, Família, infància i adolescència, i s'està tramitant la tercera pròrroga per al període comprés entre l'1 d'agost i el 13 de desembre de 2024.

A este efecte i en virtut del que es disposa en els articles 21 i 24 de la Llei 8/2023 de pressupostos de la Generalitat per a l'exercici 2024, i considerant la competència per a resoldre, de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta Conselleria d'Hisenda, Economia i Administració Pública s'adopta la següent

RESOLUCIÓ

*Primer*

Autoritzar una minoració de crèdit en l'aplicació pressupostària D52874737GQ40089 G.313C00.22373 per import de 350.000,00 euros.

*Segon*

Autoritzar un augment de crèdit en l'aplicació pressupostària T44314728GU69515 G.313C00.48780, línia S0216, Concert social servicis infància i adolescència, per import de 350.000,00 euros, que afecta els fons no condicionats, d'acord amb el següent detall:

|  |  |  |  |
| --- | --- | --- | --- |
| *PRESSUPOST INICIAL* | | *IMPORT*  *A MODIFICAR* | *IMPORT*  *MODIFICAT* |
| APORTACIÓ EXTERNA FSE PO 58-22 YC53665733 | 1.200.000,00 | 0,00 | 1.200.000,00 |
| CONDICIONADA | 800.000,00 | 0,00 | 800.000,00 |
| NO CONDICIONADA | 5.433.900,00 | 350.000,00 | 5.783.900,00 |
| TOTAL | 7.433.900,00 |  | 7.433.900,00 |

  
  

València, 30 de juliol de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública